LAMA WA
LAMA WA
时间:2014-02-24 00:00:00 来源:德宏团结报
Shadan dan a wa long nang e,
Oh hum…
Yindung shari sha dingsa nna nga tim nde wa pyo ai,
Lama wa prat dep hkauna she galo sha yang gade wa olo na.
Oh hum…
Ginhtong yi nam apoi chyu galo n wai tim nhpro n hkye nde no ok ai wa,
Lama apoi chyu n jahproi hkom yang gade she no ok wa na.
Oh hum…
U wa yam nga chyu ju sha nga tim yam nga nde no song ai wa,
Lama u wa yam nga nhte ju sha kau yang gade no hpong na.
Oh hum…
Nu num ni mahku gat lung chyu kagat tim ri da maka nde no jahkik lu ai,
Lama mahku gat lung chyu n kagat yang gade no lu jahkik na.
Oh hum…
Wa kon a salang nkau mi maihtong ja ing hte ganon let nga tim pyi sanat pyong shade gaba ai no lu hpai ai wa,
Lama maihtong ja ing hpe she gabai kau yang ganing re jak sanat pyi no lu hpai na.
Oh hum…
Chyinghkai a wa la ni alik laika n chye tim majan jaiwa shade chye ai,
Lama alik laika she chye yang laika buk gade she shapro lu na.
Oh hum…
Ji nat makam chyu bungli in nga tim pyi tip no lu hpai ai,
Lama ji nat makam hpe she gabai kau yang datshin jak pyi no lu mari na rai nga ai.
Oh hum…
Masu nat sha kam in nga tim pyi masha nde no hkamja ai,
Lama tsi mawan hpe she kam yang masha jahpan pyi gade no jat na wa i.
Oh hum…
Num won num la shade jahkik kau tim pyi Hpuntai yang e lago leng no lagat ai wa,
Lama num won num la nhte jahkik kau yang mai mai a Hpuntai e lori modo pyi gade no chyai na wa i.
Oh hum…
Shayi sha nkau mi gachyi chyi sha lo ai rim hkungran yang akun dinghku no chye gun sha ai wa,
Lama asak ram sai she rot hkungran dat yang gade daram she lu su wa na.
Oh hum…
Ganam makyin chyu gahtap la tim shayi shadang myit let ai lu ai wa,
Lama galoi n yu ai mayu tam yu dat yang gade let ai logadat masha mi sa pra na.
Oh hum…
Nhkon a shayi ni hkama yi de nna pru wa tim shade tsom ai,
Lama mago na yang pa de nna she pru wa yang gade tsom na.
Oh hum…
Sumtsan pading n sa tim pyi nde chye shakya ai,
Lama mungkan a shinglen she mu la yang gade she chye samon na.
Oh hum…
Galang lang sha mu tim pyi marit shade kap la ai,
Lama wa nong e she ganon yang gade she hku hkau chyap na.
Oh hum…
Ginding a yi nam du tim pyi oi ye nsen n sim ai wa, Lama wa-lang ginhtong she du yang ganing nga she na na.
Oh hum…
Goi marit shingnyi n wai ai ginra,
Laklai a gamung dup ra sai buga nang e,
Htaning yan hpra ning she bai wa na yo,
Lahkyang yan panlong pu hpo jang bai du na lo!
(Maran No Mai)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
tso_Latn tso_Latn zho_Hans kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn kac_Latn vie_Latn kac_Latn vie_Latn kac_Latn kac_Latn kac_Latn kac_Latn fur_Latn ltg_Latn kac_Latn kac_Latn kac_Latn kac_Latn